**Uusi LIQUI MOLY -tuote dieselöljyn mikro-organismeja vastaan**

Uuden koostumuksen ansiosta tehokasta Marine Diesel Schutz -lisäainetta voi myydä taas vapaasti

**Toukokuu 2019 – Dieselöljyn mikro-organismit aiheuttavat ongelmia monille veneenomistajille. Mikro-organismien lisäksi ongelmia on aiheuttanut myös yksi toinen asia. Tiukentuneiden EU-direktiivien vuoksi viime joulukuusta alkaen markkinoilla ei ole ollut enää yhtään vapaasti myytävää dieselöljyn mikro-organismeja ehkäisevää tuotetta. Nyt asiaan on tullut muutos, sillä lisäaineiden valmistaja LIQUI MOLY tuo markkinoille uuden Marine Diesel Schutz -koostumuksen, joka vastaa uusiin vaatimuksiin.**

LIQUI MOLY muutti Marine Diesel Schutz -lisäaineen koostumusta siten, että se täyttää tiukentuneen kemikaaliasetuksen uudet vaatimukset. Muutosten ansiosta sitä voidaan myydä taas vapaasti loppukäyttäjille. Asiasta iloitsee myös Tom Lippmann, joka on saksalaisen Herman Gotthardt GmbH -tukkukaupan LIQUI MOLY -tuotevastaava. "Lakimuutoksen jälkeen monet kauppiaat poistivat vanhat tuotteet kokonaan valikoimasta. Se ei kuitenkaan poistanut kysyntää. Siksi uudella koostumuksella varustettu lisäaine löysi heti paikkansa markkinoilla." Ensimmäiset myyntiluvut osoittavat, että kysyntä on suurta. "Minulla ei vielä ikinä ole ollut tuotetta, jonka myynti sujuu näin hyvin ihan itsestään", Tom Lippmann sanoo.

LIQUI MOLYn kansainvälisestä venetuotteiden myynnistä vastaava Carlos Travé pitää muuttuneita vaatimuksia suurena mahdollisuutena: "Olemme ainoa tällaista tuotetta tarjoava yritys, tuotteemme on kilpailijoiden tuotteita edullisempi ja edeltäjänsä tavoin uusi Marine Diesel Schutz on osoittautunut tehokkaaksi."

LIQUI MOLY panostaa myös uusi lähestymistapaan. Kyse on markkinoiden ainoasta vapaasti myytävästä valmisteesta, joka ei perustu entsyymeihin. Institut Technische Mikrobiologie Dr. Jutta Höffler GmbH testasi uutta Marine Diesel Schutz -lisäainetta eri pitoisuuksilla ASTM E 1259-10 -standardin mukaisesti selvittääkseen kolmen yleisimmän dieselöljyn mikro-organismin eli bakteerien, hiivojen ja sienten määrät. Havaittiin, että lisäaine vaikuttaa nopeasti. Mikro-organismit lisääntyivät nopeasti vedelle altistuneessa dieselöljyssä, jossa lisäainetta ei ollut, mutta polttoaineessa, johon lisäainetta oli lisätty, ei seitsemän päivän jälkeenkään ollut havaintoja mikro-organismeista. Ja 21 päivänkään jälkeen niitä ei ollut.

Marine Diesel Schutz -lisäainetta voi käyttää säästeliäästi. Carlos Travé: "Aine toimii erittäin tehokkaasti myös pienemmillä pitoisuuksilla." Dieselöljyn mikro-organismeilta suojautumisessa yksi lisäainelitra riittää 1000 polttoainelitralle. Jos dieselöljyn mikro-organismit ovat jo päässeet lisääntymään, ongelmasta pääsee pitoisuudella 1:200. "Toisin sanoen Marine Diesel Schutz on paitsi tehokkaampi myös edullisempi kuin muut tuotteet, joita on käytettävä paljon suuremmissa pitoisuuksissa saman vaikutuksen saavuttamiseksi", Carlos Travé sanoo.

Bakteerien poistamisen lisäksi lisäaine puhdista polttoainejärjestelmän, suojaa sitä korroosiolta ja nostaa setaanilukua. Siten moottori käynnistyy helpommin ja käy rauhallisemmin.

"Veneiden omistajat voivat aloittaa veneilykauden rauhallisin mielin, sillä markkinoilla on jälleen helposti saatavilla oleva tehokas lisäaine dieselöljyn mikro-organismeja vastaan", Tom Lippmann sanoo.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de